**ΘΕΜΑ:** **Ανακοίνωση εκμίσθωσης ακινήτου κοινωφελούς περιουσίας.**

Είδος Ακινήτου: Επαγγελματική Στέγη, υπ’ αριθμ. 5 κατάστημα στο Μέγαρο Στάη

Όροφος: Ισόγειο κατάστημα με υπόγειο και πατάρι

Επιφάνεια: Ισόγειο 84,09τμ. Υπόγειο 83,08 τμ, πατάρι 42τμ

Διεύθυνση: Σταδίου 5

Περιοχή: Αθήνα

Δήμος: Αθηναίων

Επωνυμία Κοινωφελούς Περιουσίας: Κληρονομία Μ. Στάη

Επωνυμία Φορέα Διαχείρισης: Εθνικό και Καποδιστριακό Πανεπιστήμιο Αθηνών

Επικοινωνία :Τηλ. 210 368 9127, 9130, Fax. 210 368 9136,

 email: akinitaklir@uoa.gr

 Διεύθυνση Κληροδοτημάτων Πανεπιστήμιου Αθηνών,

 Τμήμα Εκκαθάρισης & Διαχείρισης, Χρ. Λαδά 6, Αθήνα, ΤΚ. 106 51

Σύμφωνα με τις διατάξεις του αρ.24 του Ν.4182/2013 και την από 26.9.2017 απόφαση της Πανεπιστημιακής Συγκλήτου του Εθνικού και Καποδιστριακού Πανεπιστημίου Αθηνών ως φορέας διαχείρισης της κοινωφελούς περιουσίας, δεχόμεθα έγγραφες προσφορές για την υπ’ αρ.3/2018 δημόσια πλειοδοτική δημοπρασία εκμίσθωσης του ανωτέρω ακινήτου ως επαγγελματική στέγη.

Ειδικότεροι όροι:

1. Η τιμή εκκίνησης για το υπ’ αρ. 5 ισόγειο κατάστημα με υπόγειο και πατάρι, επιφανείας 84,09 τ.μ, 83,08 τ.μ και 42 τ.μ αντίστοιχα, στο ακίνητο επί της οδού Σταδίου 5, Αθήνα, κληρονομίας Μ. Στάη, να ορισθεί στο ποσό των **900,00€** για επαγγελματική στέγη, πλέον χαρτοσήμου που θα επιβαρύνει το μισθωτή.
2. Η χρήση του μισθίου να είναι για επαγγελματική στέγη και για τις χρήσεις που επιτρέπει ο κανονισμός του ακινήτου.
3. Η διάρκεια της μίσθωσης θα είναι τρία (3) έτη με δυνατότητα παράτασης μέχρι τρία (3) έτη με τους ίδιους, ή επουσιωδώς διαφορετικούς όρους του μισθωτηρίου συμβολαίου, το δε σχετικό μισθωτήριο υποβάλλεται στην αρμόδια αρχή προς ενημέρωση αυτής.
4. Το παραπάνω μίσθωμα ισχύει για ένα (1) χρόνο και να αναπροσαρμόζεται ετησίως υπολογιζόμενο προσθετικώς στο μηνιαίο μίσθωμα του προηγούμενου έτους με αύξηση ίση με το ύψος του Δ.Τ.Κ., όπως αυτός υπολογίζεται από την Εθνική Στατιστική της Ελλάδος, πλέον δύο (2) ποσοστιαίων μονάδων ως επαγγελματική στέγη.

Στην περίπτωση που το μίσθωμα, μετά την κατά το ανωτέρω τρόπο υπολογιζόμενη αναπροσαρμογή, είναι μικρότερο από το καταβαλλόμενο μίσθωμα, να μην αναπροσαρμόζεται για το έτος αυτό και να παραμένει σταθερό

1. Με την υπογραφή της μισθωτικής σύμβασης ο μισθωτής οφείλει να έχει καταθέσει και να προσκομίσει, την ίδια ημέρα της υπογραφής, χρηματική εγγύηση ίση προς τρία (3) μηνιαία μισθώματα στο λογαριασμό όψεως που τηρείται στην Εθνική Τράπεζα της Ελλάδος για τη συγκεκριμένη κοινωφελή περιουσία που διαχειρίζεται το ΕΚΠΑ.
2. Εάν ο πλειοδότης υποψήφιος μισθωτής δεν προσέλθει ή αρνηθεί να υπογράψει το οικείο συμφωνητικό, του επιβάλλεται χρηματική ποινή ίση με τρία (3) μηνιαία μισθώματα της προσφοράς του, σύμφωνα με την παρ.9 του αρ.24 του Ν.4182/2013.
3. Ο υποψήφιος μισθωτής έχει πλήρη γνώση του υπό μίσθωση ακινήτου, την κατάσταση του οποίου αποδέχεται πλήρως.
4. Οι γενικοί και οι ειδικοί όροι για την δημόσια πλειοδοτική δημοπρασία εκμίσθωσης του ακινήτου αναγράφονται στην υπ’αρ.3/2018 διακήρυξη
5. Η τεχνική μελέτη και οι εργασίες επισκευής και ανακαίνισης του μισθίου, να πραγματοποιηθούν με δαπάνες και ευθύνη του μισθωτή, ύστερα από έγκριση και υπό την επίβλεψη της Διεύθυνσης Τεχνικών Υπηρεσιών του Πανεπιστημίου.
6. Τέλος επισημαίνεται ότι η εταιρεία «Σ.Ι. Ζαχαρόπουλος & ΣΙΑ Ο.Ε.» συνεχίζει να κάνει χρήση του προς εκμίσθωση καταστήματος, παρότι το μισθωτήριο συμβόλαιό της έχει λήξει και η παράδοση του καταστήματος, εφόσον αναδειχθεί άλλος πλειοδότης, θα γίνει μετά την αποχώρηση του μισθωτή και μετά από υπεύθυνη δήλωσή της.
7. Οι ενδιαφερόμενοι θα πρέπει να καταθέσουν εγγράφως κλειστό φάκελο προσφοράς με στοιχεία και δικαιολογητικά και την εγγύηση συμμετοχής σύμφωνα με τη **υπ’ αρ. 3/2018 διακήρυξη που αναρτάται στον ιστότοπο του ΕΚΠΑ**

Η δημοπρασία θα διενεργηθεί **στις 7.3.2018 ημέρα Τετάρτη και ώρα 12 μ.μ. σύμφωνα με την υπ’αρ. 3/2018 διακήρυξη**, ενώπιον αρμόδιας Επιτροπής που θα συνεδριάσει στα ευρισκόμενα στην Αθήνα  γραφεία του Εθνικού και Καποδιστριακού Παν/μίου Αθηνών (οδός Χρ. Λαδά 6,Αθήνα 6ος όροφος, γραφ. 65).

**Προσφορές** με τα πλήρη στοιχεία των ενδιαφερομένων, όπως ονοματεπώνυμο, ιδιότητα, τηλέφωνα, διεύθυνση επικοινωνίας, αριθμό δελτίου ταυτότητας και ΑΦΜ και σύμφωνα με τους όρους της υπ’ αρ. 3/2018 διακήρυξης,  θα αποστέλλονται, στο **Κεντρικό Πρωτόκολλο** του Πανεπιστημίου ,εγγράφως ή ταχυδρομικά, για τουλάχιστον είκοσι (20) ημέρες από την ανάρτηση της παρούσας ανακοίνωσης στην ιστοσελίδα του Υπουργείου **Οικονομικών μέχρι τις 7.3.2018 ημέρα Τετάρτη και ώρα 10 μ.μ.,** σύμφωνα με την υπ’αρ. 3/2018 διακήρυξη, στην ταχυδρομική διεύθυνση του Φορέα Διαχείρισης:

Πανεπιστημίου 30, Αθήνα, ΤΚ 106 79

Διεύθυνση Κληροδοτημάτων Πανεπιστήμιου Αθηνών

Τμήμα Α ‘Εκκαθάρισης και Διαχείρισης Περιουσίας

Προσφορά για την υπ’ αρ. 3/2018 Δημόσια Πλειοδοτική Δημοπρασία

εκμίσθωσης ακινήτου κληρονομίας Μ. Στάη

(Ώρες λειτουργίας του Κεντρικού Πρωτοκόλλου: 8.00 – 15.00)

Ο Αναπληρωτής Πρύτανη Οικονομικών Υποθέσεων

του Εθνικού και Καποδιστριακού Πανεπιστημίου Αθηνών

Νικόλαος Θ. Μυλωνάς